အမိယုတ် နှုတ်ကြမ်း၊ အဖယုတ် လက်ကြမ်း

အမိယုတ် နှုတ်ကြမ်း၊ အဖယုတ် လက်ကြမ်း သည် မြန်မာဆိုရိုးစကား ဖြစ်သည်။
အဓိပ္ပာယ်

အမိယုတ် နှုတ်ကြမ်း၊ အဖယုတ် လက်ကြမ်း: မိခင်၏ အမူအကျင့် မကောင်းပါက သားသမီးများ၏ စကားပြောဆိုပုံ ကြမ်းတမ်းတတ်သည်။ ဖခင်၏ အမူအကျင့် မကောင်းပါက သားသမီးများ၏ ကိုယ်အမူအရာ ကြမ်းတမ်းတတ်သည်။

ဆိုလိုသည်မှာ မိဘများ၏ အမူအကျင့်သည် သားသမီးများအပေါ် လွှမ်းမိုးမှုရှိကြောင်းကို ဖော်ပြသည်။ မိခင်သည် သားသမီးများ၏ စကားပြောဆိုပုံကို လွှမ်းမိုးနိုင်ပြီး ဖခင်သည် ကိုယ်အမူအရာနှင့် အပြုအမူများကို လွှမ်းမိုးနိုင်သည်ဟု ယုံကြည်ကြသည်။ မိဘများ၏ မကောင်းသော အမူအကျင့်များသည် သားသမီးများအား အကျင့်စာရိတ္တပိုင်းတွင် ဆိုးကျိုးများ ဖြစ်စေနိုင်သည်။ ဤဆိုရိုးစကားသည် မိဘများ၏ အမူအကျင့်နှင့် သွန်သင်ဆုံးမမှုသည် သားသမီးများ၏ ဘဝတွင် အလွန်အရေးပါကြောင်းကို အလေးပေးဖော်ပြသည်။

ကိုးကားချက်များ

   "မိယုတ် နှုတ်ကြမ်း၊ ဖသရမ်းက၊ ညစ်ညမူ်းမဆိုး၊ အမျိုးမမှန်၊ အကျင့် တန်၏၊" [၁၂၆၆] မဃ ၂၂၃။
   "အမိယုတ် နှုတ်ကြမ်းဟူသော စကားသည် ဤကဲ့သို့သော မိန်းမများကြောင့် ပေါ်ပေါက်လာခဲ့ခြင်း ဖြစ်လိမ့်မည်။… အဖယုတ် လက်ကြမ်း။ သားသမီးကို အမိက အဆဲမသင်သင့်သလို အဖကလည်း ကြမ်းကြုတ် ရက်စက်အောင် လေ့ကျင့်သင်ကြားမပေးသင့်ပါ။" [၁၃၅၁] ပန်းပျိုး။ ၁၆၄။

ကိုးကား

Category:မြန်မာဆိုရိုးစကားများ